ইকবাল সোবহান চৌধুরী
ইকবাল সোবহান চৌধুরী (জন্ম: ১ এপ্রিল, ১৯৪৯) বাংলাদেশের একজন সাংবাদিক এবং বাংলাদেশ থেকে প্রকাশিত দ্য ডেইলি অবজারভারের সম্পাদক। তিনি বাংলাদেশের প্রধানমন্ত্রী শেখ হাসিনার তথ্য উপদেষ্ঠা হিসেবে দায়িত্ব পালন করছেন। ইকবাল সোবহান ১৯৭১'র মে মাসে পাকিস্তান অবজারভারে শিক্ষানবিশ রিপোর্টার হিসেবে কাজ শুরু করেন ও সেপ্টেম্বরে স্থায়ী হন। ১৯৭৮ সালে যুদ্ধাপরাধী গোলাম আযমের নাগরিকত্বের দাবিতে বিবৃতি প্রদান করে সমালোচিত হন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। তিনি বর্তমানে ডিবিসি নিউজের সভাপতি। তিনি বাংলাদেশ ফেডারেল সাংবাদিক ইউনিয়নের (বিএফইউজে) সভাপতি ও বাংলাদেশ সংবাদ সংস্থার (বাসস) পরিচালনা বোর্ডের চেয়ারম্যান ছিলেন।